വടകരയില് എം.പി.വീരേന്ദ്രകുമാര് സ്മാരക മീറ്റിംഗ് ഹാള് ഉദ്ഘാടനം സെപ്തംബര് 2 ന് വടകര: ലോക് താന്ത്രിക് ജനതാദള് വടകര മണ്ഡലം കമ്മിറ്റിയുടെ നവീകരിച്ച ഓഫീസും പ്രമുഖ സോഷ്യലിസ്റ്റും എല്.ജെ.ഡി മുന് സംസ്ഥാന പ്രസിഡണ്ടും മുന് കേന്ദ്ര മന്ത്രിയുമായിരുന്ന എം.പി വീരേന്ദ്രകുമാറിന്റെ സ്മരണയ്ക്കായ് ഒരുക്കിയ എം.പി വീരേന്ദ്രകുമാര് സ്മാരക ഹാളിന്റെ ഉദ്ഘാടനവും സപ്തംബര് 2 ന് എല്.ജെ. ഡി സംസ്ഥാന പ്രസിഡണ്ട് എം.വി.ശ്രേയാംസ് കുമാര് എം.പി.നിര്വ്വഹിക്കും. മണ്മറഞ്ഞ പ്രമുഖ സോഷ്യലിസ്റ്റ് നേതാക്കളുടെ ഫോട്ടോകളുടെ അനാഛാദനം ജില്ലാ പ്രസിഡണ്ട് മനയത്ത് ചന്ദ്രന്, സംസ്ഥാന വൈസ് പ്രസിഡണ്ട് അഡ്വ എം.കെ പ്രേംനാഥ്, എന്നിവരും ഓഫീസ് ഡിജിറ്റലൈസേഷന് ഉദ്ലാടനം സംസ്ഥാന ജനറല് സെക്രട്ടറി എം.കെ.ദാസ്കരനും വിവിധ ചടങ്ങുകളിലായി സംസ്ഥാന നേതാക്കളായ ഇ.പി.ദാമോദരന് മാസ്റ്റര്, എന്.കെ.വത്സന്, എം.പി.ശിവാനന്ദന് തുടങ്ങി സംസ്ഥാന ജില്ലാ നേതാക്കള് പങ്കെടുക്കുമെന്ന് മണ്ഡലം പ്രസിഡണ്ട് കെ.കെ.കൃഷ്ണന്, സെക്രട്ടറി പ്രസാദ് വിലങ്ങില് എന്നിവര് അറിയിച്ചു. Spread the love